Удзельніцы клуба Мая сямя сабраліся ў літаратурнай гасцёўні, каб за кубачкам гарбаты адзначыць вясенняе свята - Дзень жанчын. Мамы, якія выхоўваюць прыёмных дзяцей прымалі ў гэты дзень віншаванні ад супрацоўнікаў бібліятэкі. На мерапрыемства завітала галоўны спецыяліст аддзела адукацыі спорту і турызму райвыканкама Н.А. Герман. Яна павіншавала матуль са святам, уручыла святочныя падарункі і выказала цёплыя словы ўдзячнасці за міласэрнасць, мудрасць і вернасць сваім семям. Удзельніца клуба Галіна Петухоўская прачытала ўласныя вершы, прысвечаныя жанчынам. Размову пра выхаванне дзяцей, здабыткі і цяжкасці жыцця жанчыны працягвалі за салодкім сталом.